কলকাতা মেট্রো
১৯৮৪ সালে চালু হওয়া কলকাতা মেট্রো ভারতের প্রথম মেট্রো রেল পরিষেবা (দ্বিতীয় মেট্রো পরিষেবা দিল্লি মেট্রো চালু হয় ২০০২ সালে)। এটি ভারতীয় রেলের অধীনস্থ এবং ভারতীয় রেলের একটি ক্ষেত্রীয় রেলওয়ের মর্যাদা ভোগ করে।
কলকাতা চক্ররেল
কলকাতা চক্ররেল হল কলকাতা শহর ও তার উপকণ্ঠের বিভিন্ন অংশকে যোগ করা একটি রেলপথ ব্যবস্থা। উত্তরে দমদম জাংশন স্টেশন থেকে থেকে শুরু করে পাতিপুকুর, চিৎপুর (কলকাতা স্টেশন), টালা, বাগবাজার, শোভাবাজার-আহিরীটোলা, বড়বাজার, বিবিডি বাগ, ইডেন গার্ডেনস, প্রিন্সেপঘাট, খিদিরপুর, রিমাউন্ট রোড, মাঝেরহাট, বালিগঞ্জ, পার্ক সার্কাস, স্যার গুরুদাস ব্যানার্জ্জী হল্ট পার হয়ে সবশেষে পুনরায় দমদম জাংশন পর্যন্ত চক্ররেল পথ আছে ।